钦定古今图书集成/历象汇编/岁功典/第056卷 > 《遵生八笺》 > 伏日事宜
## 钦定古今图书集成/历象汇编/岁功典/第056卷 > 《遵生八笺》 > 伏日事宜

“三伏日，宜服肾沥汤，治男子虚羸，五劳七伤，风湿藏
虚，耳聋目暗”方。干地黄六分黄芪六分茯苓六分五
味子四分羚羊角四分桑螵蛸三两炙地骨皮一两
桂心一两门冬五分去心磁石一钱二分打碎水洗
令黑汁出尽为止羊肾二个猪肾亦可，去脂膜，切如
柳叶，以水四升，先煮去水升半，即掠去水上肥沫及
肾滓，取汁煎诸药，澄清去滓，分为三服，三伏日各服
一料，随人加减。亦可忌食大蒜、生葱、冷陈滑物，空心
平旦服之。

《旧俗》曰：“造酱用三伏黄道日浸豆，黄道日拌黄。用草
乌五七个，切作四片撒上，其蛆尽死。”

抱朴子《养生书》云：三伏内用甘草一钱，好明白滑石
六钱为末，和水饮之，名六一散，令人免中暑泄泻之
病。三伏内服十味香薷饮方：香薷数年陈者一两人
参陈皮白术炒白扁豆炒茯苓黄芪木瓜厚朴姜汁
浸甘草各五钱共为饮片，水煎，停冷服之。或为细末，
水调一二钱服。三伏时用门冬五味子，人参泡汤代
茶，谓之“参麦散”，消渴生津。

又曰：“三伏中用黄芪、茯苓煎膏，入甘草末二分，以并
凉水调服。治谵狂，大消暑热毒炁。”
又方：木瓜酱，用木瓜十两，去皮细切，以汤淋浸，加姜
片一两，甘草二两，紫苏十两，盐一两。每用些少泡汤，
沈之井中，候极冷饮之。

又方“梅酱吃水方”用黄熟梅十斤，蒸烂去核，将肉秤
有几斤，每斤加盐三钱，紫苏干一两，干姜丝二钱，甘
草三钱，搅匀，日中大晒，待红黑色收起，用时加白豆
仁、檀香些少，饴糖调匀，和水服，最解暑渴。